مرکزی قطرده بولگن طالبان نینگ سیاسی دفتری نینگ نماینده لری، پاکستان تشقی ایشلر وزیری شاه محمود قریشی بیلن اوچره شدی.
پاکستان تشقی ایشلر وزیرلیگیدن بیریلگن بیاناتده، طالبان نینگ سیاسی دفتری نینگ مسؤلی ملا عبدالغنی برادر باشچیلیگیده گی هیئت بیرینچی مرته پاکستان گه سفر قیلیب بارگن لیگی بیلدیریلدی.
قریشی بیلن بولیب اوتگن جلسه ده، افغانستان – پاکستان مناسبتلری قاله ویرسه امریکا قوشمه ایالتلری – طالبان نینگ اوچره شوولری اورته گه قوییلگن.
مذکور بیاناتده، "ایککی مملکت نینگ خلقی 40 ییلدن بیری دوام ایتیب تورگن توقنه شوو ایچیده انچه درد و الم کوردی. ایندی افغانستانده برقرارلیک ییچیم بیلن توقنه شوولرنی اداغگه ییتکیزیش زمانی دیر" دیب افاده ایتیلگن.
افغانستانده گی ییچیم نینگ پاکستانده گی اجتماعی – اقتصادی معناده حیاتی ایکن لیگی اورغولنگن خوددی شو بیاناتده؛
"پاکستان قلباً اینگ یمان وقتلرده افغانستان نی قولب – قوتله گن. اسلامی تعلیمی، اخلاقی ارزشلر و قوشنی لیک وظیفه لری نقطه نظردن میلیونلب کیشی افغانستانلیک که حدودیمیزده میزبانلیک قیلدیک. پاکستان شو جریانده برچه عالم گه قوشنی لریده یوز بیرگنلرگه سیس قالمسلیکنی کورستدی" دیب ایتیلگن.
پاکستان نینگ افغانستانده ییچیم نینگ قورال آرقه لی ایمس، سیاست آرقه لی برچه تامانلرنینگ اوچره شیشلری آرقه لی تامین ایتیله جگینی ایسله تگن قریشی نینگ طالبان مسؤللریگه؛
"پاکستان اوتگن ییل گی طالبان – امریکا قوشمه ایالتلری اوچره شوولرینی قولب – قوتله دی. ایندی تینچلیک فضاسی نینگ دوام ایتیشی اوچون زمینه ایجاد ایتماقده. صلحانه ییچیم کیلگوسی نسل لر اورته سیده کینه و قان توکیشلرنی کمه یتیریب بردملیک و برقرالیک نی کوپه یتیره دی" دیب ایتگن لیگی تذکر بیریلگن.
قریشی عین دمده تینچ لیک اوچون یراتیلگن فضانینگ طالبان تامانیدن کوریب چیقیلیشی و توخته تیب قوییلگن امریکا قوشمه ایالتلری – طالبان اورته سیده گی اوچره شوولرنینگ قیته دن باشله شینی خواهله گن لیگی بیلدیریلدی.
طالبان مسؤللری هم پاکستان نینگ تینچلیک اوچون بیرگن همکارلیکلری اوچون منتدارچیلیک بیلدیریب قیسقه مدت جریانیده امریکا قوشمه ایالتلری بیلن تینچلیک اوچره شوولریگه تکرار باشلش نی آرزو قیلگن لیکلرینی ایتگنلر.
حادثه پایتخت تاشکینت ده یوزبیرگن
